EFL I lyga
EFL I lyga (angl. English Football League One, pagal rėmėjus Sky Bet League One, anksčiau Coca-Cola Football League One) – 3-oji pagal stiprumą visos Anglijos futbolo sistemos pakopa, taip pat antrasis pagal stiprumą Anglijos futbolo lygos divizionas. Lygoje rungiasi 24 komandos, kurios sezono metu tarpusavyje sužaidžia po dvejas rungtynes. Sezono pabaigoje pirmąsias dvi vietas užėmę klubai kartu su atkrintamųjų varžybų nugalėtoju (dalyvauja 3−6 vietas užėmusios komandos) patenka į EFL čempionatą. Jas pakeičia pastarojoje lygoje paskutinias tris vietas užėmusios ekipos. 4 klubai, likę paskutiniai šioje lygoje, iškrenta į žemesnį divizioną − EFL II lygą. Jas pakeičia pastarojo čempionato pirmas tris vietas užėmusios komandos ir atkrintamųjų varžybų nugalėtoja (rungiasi 4−7 vietas užėmę klubai).